《送杜晦之兄弟归闽》
宋代·张弋

秋来犹苦热，归去莫贪程。
官写新衔位，诗传旧姓名。
几家村酒贱，一路涧泉清。
想到乡闾日，争看两弟兄。

作者简介：张弋，旧名奕（或作亦），字彦发，一字韩伯，号无隅翁，祖籍河阳（今河南孟县）。不喜为举子学，专意于诗，与戴复古、赵师秀等多有酬唱。曾入许定夫幕，欲命拜官，不受。后死于建业（《贵耳集》卷上）。有《秋江烟草》一卷。事见本集末附宁宗嘉定十一年（一二一八）丁煜《秋江烟草跋》。　张弋诗，以汲古阁影宋钞《南宋群贤六十家小集·秋江烟草》为底本，酌校影印文渊阁《四库全书·两宋名贤小集》（简称名贤集）。